 Ilu 9  Ezi amamihe ewuwo ụlọ ya; ọ wapụtawo ogidi asaa ya.Ọ haziwo ogbugbu anụ ya; ọ gwawo mmanya ya agwa; o dowokwa tebụl ya nusoro.O zipụwo ndị inyom na-ejere ya ozi, ka ha nọrọ nebe ndị dị elu nke obodo kpọọ òkù, sị:Onye ọ bụla nke na-amaghị ihe, ya bata ebe a. Ọ gwawo onye ọ bụla nke na-enweghị uche, sị:Bịa rie nri m, sorokwa m ṅụọ mmanya m gwara agwa.Hapụ ndị na-amaghị ihe ka i wee dịrị ndụ, na-eje ije nụzọ nghọta.Onye ọ bụla nke na-agbazi onye na-akwa emo na-akparị onwe ya, onye ọ bụla nke na-abara onye ajọ omume mbaọ bụụrụ ya ihe ihere.Abarala onye na-akwa emo mba, ka ọ ghara ịkpọ gị asị. Baara onye maara ihe mba, ọ ga-ahụ gị nanya.Kụziere onye maara ihe ihe, ọ ga-amakwa ihe karị. Nye onye ezi omume ihe ọmụma, ọ ga-atụkwasị ihe nihe ọ mụtara.Ịtụ egwu Jehova bụ mmalite amamihe, ịmara Onye Kasị Nsọ ka nghọta bụkwa.Nihi na ọ bụ m ga-eme ka ụbọchị gị dị ọtụtụ, a ga-atụkwasịkwara gị ọtụtụ afọ ndụ.Ọ bụrụ na ị maara ihe, ọ bụ onwe gị ka ị maara ya; ọ bụrụkwa na ị kwawo emo, ị ga-eburu ya, naanị gị.Nwaanyị nzuzu na-eme mkpọtụ. O nweghị uche, ọ maghịkwa ihe ọ bụla.Ọ nọrọwo ọdụ nọnụ ụzọ ụlọ ya, noche, nebe ndị dị elu nke obodo,ịkpọ ndị na-agafe nụzọ òkù, bụ ndị na-aga nihu nihu nụzọ ha, sị:Onye ọ bụla na-amaghị ihe, ya bata ebe a. Ọ gwawokwa onye ọ bụla na-enweghị uche, sị:Mmiri e zutere ezute na-atọ ụtọ, achịcha a na-ata na nzuzo na-adị ụtọ.Ma ọ maghị na ndị na-adịghị ndụ nọ nebe ahụ, na ndị ọ kpọbatara nọkwa nime ime Shiol. 